 Alamí ló ta àwọn agbóòfiró lólobó nípa ìwà láabi àwọn amòkùnṣìkà yii Alamí lo ta àwọn agbóòfiró lólobó nípa ìwà láabi àwọn amòkùnṣìkà yii. Awọn afunrasí ọdaràn náà, tí wọn kéde orúkọ wọn gẹgẹbíi Kazeem Abdulsalam, ọmọ ọdún mẹrìnléláàádọta, tó wá láti ìlú Omù àrán pẹlú Adamu Hussein láti ìlú Ilọrin, lọwọ àwọn agbófiró àbò-ara-ẹni-làbò-ìlú, Civil defence tẹ, ní ibùba ìjínigbépa wọn tó wà ní ìletò Afọn Ọlẹyọ ǹípínlẹ Kwara. Akàrà tú sépo fún àwọn kọlọrànsí náà nígbà tí wọn ní kí ọkan lára àwọn oníìbárà wọn, Abdulrahman Mumini ó lọ wá ẹgbẹrún lọnà ọrìnlélúgba náírà wá láti fi ṣètùtù, tí onítọún sí fi ìsẹlẹ náà tó àwọn ọlọọpá létí. Awọn iroyin ti ẹ lee nifẹẹ si: Agbẹnusọ fún iléeṣẹ àbò-ara-ẹni-làbò-ìlú, Civil defence ńìpínlẹ Kwara, ọgbẹni Ayọdélé Bello tó fìdí ọrọ náà múlẹ fáwọn oníròyìn fi àwọn aráàlú lọkàn balẹ pẹlúu àfikún wí pé áwọn agbóòfiró ǹ ṣiṣẹ lóríi ọrọ náà láti ríi wí pé gbogbo àwọn tí aje ọrọ náà bá ṣí mọ lórí ni wọn fi pańpẹ òfin gbé. Ọwọ àwọn agbóòfiró ti tẹ àwọn èèyàn kan fún ẹsùn ìjínigbépa ńìpínlẹ Kwara. : Kwara: Agbófiró mu àwọn ajọmọgbé méjì 